stanford-oval/wikipedia huggingface dataset:
วันเดอร์แลนด์ (ภาพยนตร์ พ.ศ. 2567)

| วันเดอร์แลนด์ |
| --- | --- |
ใบปิดภาพยนตร์

ฮันกึล: 원더랜드
อาร์อาร์: Wondeoraendeu 
แมกคูน-ไรซ์ชาวเออร์: Wŏndŏraendŭ 
 
กำกับ: คิม แท-ยง
เขียนบท: คิม แท-ยง มิน เย-จิ
อำนวยการสร้าง:   โอ จอง-วาน  พัก กวาน-ซู 
นักแสดงนำ:   ทัง เหวย  แพ ซู-จี  พัก โบ-ก็อม  ช็อง ยู-มี  ชเว อู-ชิก 
กำกับภาพ: คิม ซ็อง-จิน พัก ฮง-ยอล
ตัดต่อ: คิม ฮย็อน-จู
ดนตรีประกอบ: บัง จุน-ซ็อก Dalpalan คัง ซ็อง-ซู
บริษัทผู้สร้าง:   Bom Film Productions  Kirin Productions  
ผู้จัดจำหน่าย:   Acemaker Movieworks 
วันฉาย:   5 มิถุนายน ค.ศ. 2024 (2024-06-05) 
ความยาว: 113 นาที
ประเทศ: เกาหลีใต้
ภาษา:   เกาหลี  Mandarin 
ทุนสร้าง: ₩18 พันล้านวอน
ทำเงิน: US$4.3 ล้านเหรียญสหรัฐ
วันเดอร์แลนด์ (เกาหลี: 원더랜드) เป็นภาพยนตร์ดราม่าโรแมนติกแนววิทยาศาสตร์ของเกาหลีใต้ในปี 2024 เขียนบทและกำกับโดย คิม แท-ยง นำแสดงโดย ทัง เหวย, แพ ซู-จี, พัก โบ-ก็อม และช็อง ยู-มี เป็นเรื่องราวเกี่ยวกับการกลับมารวมตัวกับสมาชิกครอบครัวหรือคนรักที่จากไปผ่านวิดีโอคอล ภาพยนตร์เรื่องนี้เข้าฉายในโรงภาพยนตร์เมื่อวันที่ 5 มิถุนายน 2024
เรื่องย่อ

วันเดอร์แลนด์ คือปัญญาประดิษฐ์ที่ช่วยให้ผู้คนสามารถสื่อสารกับคนรักที่จากไปแล้วผ่านการวิดีโอคอลจำลอง จองอิน ซึ่งเป็นพนักงานต้อนรับบนเครื่องบิน ขอพบกับแทจู แฟนหนุ่มของเธอที่อยู่ในอาการโคม่า ในขณะที่ไป่หลี่เข้าร่วมบริการนี้เพื่อที่จะได้พูดคุยกับลูกสาวของเธอแม้ว่าเธอจะเสียชีวิตไปแล้วก็ตาม
นักแสดง > นักแสดงหลัก

ทัง เหวย รับบท ไป๋ ลี่
เบ ซูจี รับบท จองอิน
พัก โบ-ก็อม รับบท แทจู
ช็อง ยู-มี รับบท แฮริ
ชเว อู-ชิก รับบท ฮย็อนซู
นักแสดง > นักแสดงสมทย

นิน่า ปอว์ รับบท แม่ของไป๋ ลี่
ซอง บยอง-ซุก รับบท ซง จอง-รัน
ชเว อู-ซ็อง รับบท อี ยอง-ซิก
ทัง จุน-ซัง รับบท ชเว จิน-กู หลานของจองรัน
อี ออล รับบท พ่อของแฮริ
คัง แอซิม รับบท แม่ของแฮริ
จอน ซู-จี รับบท เพื่อนร่วมงานของจองอิน
ดาร์ซี่ พาเคอ รับบท แดนนี่
นักแสดง > นักแสดงรับเชิญพิเศษ

กง ยู รับบท ซองจุน
คิม ซอง-รยอง รับบท แม่ของฮย็อนซู
การผลิต > การพัฒนา

โปรเจกต์นี้เริ่มต้นขึ้นในเดือนมิถุนายน 2019 คิม แท-ยง ซึ่งเป็นผู้เขียนบทภาพยนตร์ กำกับภาพยนตร์หลังจากที่ไม่ได้ทำการกำกับมานาน 9 ปี ภาพยนตร์เรื่องล่าสุดที่เขากำกับคือ Late Autumn ในปี 2010
การผลิต > การคัดเลือกนักแสดง

ในวันที่ 26 มิถุนายน 2019 แพ ซู-จี ได้รับข้อเสนอให้ปรากฏตัวในภาพยนตร์ ในวันที่ 2 กรกฎาคม 2019 ต้นสังกัดของ ชเว อู-ชิก รายงานว่าพวกเขากำลังพิจารณาข้อเสนอการปรากฏตัวในภาพยนตร์เรื่องนี้ในเชิงบวก  ในวันที่ 25 กันยายน 2019 ต้นสังกัดของ พัก โบ-ก็อม Blossom Entertainment รายงานว่าพวกเขากำลังพิจารณาข้อเสนอการปรากฏตัวในภาพยนตร์เรื่องนี้ ในเดือนสิงหาคม 2019 ตัวแทนจากทีมผู้ผลิตรายงานว่า ทัง เหวย กำลังพิจารณาข้อเสนอบทนำในภาพยนตร์ของสามีของเธอ ในวันที่ 11 พฤศจิกายน 2019 รายงานว่า ช็อง ยู-มี ได้เข้าร่วมการคัดเลือกนักแสดงของภาพยนตร์ ในวันที่ 11 มีนาคม 2020 รายงานว่า กง ยู กำลังพิจารณาบทบาทของสามีของทัง เหวย
การผลิต > การถ่ายทำ

การถ่ายภาพยนตร์ฉากสำคัญ เริ่มขึ้นในเดือนเมษายน 2020 ในเดือนกรกฎาคม 2020 ภาพยนตร์ถูกถ่ายทำในสตูดิโอใน พาจู, จังหวัดคย็องกี และ ช็อนจู การถ่ายทำเสร็จสิ้นในเดือนกันยายน 2020 ยกเว้นบางฉากที่มี ทัง เหวย ซึ่งยังไม่ได้ถ่ายทำ และมีกำหนดการถ่ายทำในเดือนมกราคม 2021
การออกฉาย

เมื่อวันที่ 22 ตุลาคม 2020 ผู้จัดจำหน่าย Acemaker Movieworks และ เน็ตฟลิกซ์ ได้บรรลุข้อตกลงว่าภาพยนตร์เรื่องนี้จะออกฉายทั่วโลกโดย เน็ตฟลิกซ์ ยกเว้นในเกาหลีใต้และจีน เน็ตฟลิกซ์ เปิดเผยว่าพวกเขาได้เริ่มเจรจากับ Acemaker เพื่อการเผยแพร่ในต่างประเทศตั้งแต่เริ่มต้นการถ่ายทำ หลังจากการเจรจาที่ยาวนาน Acemaker ตกลงทำสัญญากับ เน็ตฟลิกซ์ โดยคิดเป็นค่าใช้จ่ายในการผลิตหลังการถ่ายทำประมาณ 30% ภาพยนตร์เรื่องนี้มีแผนจะออกฉายบน เน็ตฟลิกซ์
วันเดอร์แลนด์ ออกฉายในโรงภาพยนตร์ในเกาหลีใต้เมื่อวันที่ 5 มิถุนายน 2024
วันเดอร์แลนด์ ออกฉายบน เน็ตฟลิกซ์ เมื่อวันที่ 26 กรกฎาคม 2024
การตอบรับ

ภาพยนตร์ออกฉายเมื่อวันที่ 5 มิถุนายน 2024 บน 1,165 โรง ภาพยนตร์เปิดตัวเป็นอันดับหนึ่งในบ็อกซ์ออฟฟิศเกาหลีด้วยยอดขายตั๋ว 94,777 ใบ และรายได้รวม 615,180 ดอลลาร์สหรัฐ ภาพยนตร์ยังคงครองอันดับหนึ่งต่อไปอีก 3 วัน
ณ วันที่ 19 กรกฎาคม 2024 ภาพยนตร์ทำรายได้รวม US$4,263,745 จากยอดขายตั๋ว 625,348 ใบ
แหล่งข้อมูลอื่น

วันเดอร์แลนด์ (ภาพยนตร์ พ.ศ. 2567) ที่ฮันซีเนมา
ม้าตง

ขุนพลของรัฐจ๊กก๊ก (เสียชีวิต ค.ศ. 249)
สำหรับบุคคลอื่นที่ชื่อ ในภาษาจีนกลางว่าหม่า จง ดูที่ หม่า จง
| ม้าตง (หม่า จง) |
| --- | --- |
馬忠
รูปปั้นของม้าตงในศาลจูกัดเหลียงในนครเฉิงตู มณฑลเสฉวน

แม่ทัพใต้ประตู (門下督 เหมินเซี่ยตู)
ดำรงตำแหน่ง ค.ศ. 223 (223) – ค.ศ. ? (?)
กษัตริย์: เล่าเสี้ยน
เจ้าเมืองโคกุ้น (牂牁太守 จางเคอไท่โฉ่ว)
ดำรงตำแหน่ง ค.ศ. 225 (225) – ค.ศ. ? (?)
กษัตริย์: เล่าเสี้ยน
ขุนพลสงบภาคใต้ (安南將軍 อันหนานเจียงจฺวิน)
ดำรงตำแหน่ง ค.ศ. ? (?) – ค.ศ. 242 (242)
กษัตริย์: เล่าเสี้ยน
ถัดไป: จาง เปี่ยว
มหาขุนพลพิทักษ์ภาคใต้ (鎮南大將軍 เจิ้นหนานต้าเจียงจฺวิน)
ดำรงตำแหน่ง ค.ศ. 242 (242) – ค.ศ. 249 (249)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ นครล่างจง มณฑลเสฉวน
เสียชีวิต: 249
บุตร: หม่า ซิว หม่า ฮุย หม่า หรง
อาชีพ: ขุนพล
ชื่อรอง: เต๋อซิ่น (德信)
บรรดาศักดิ์: เผิงเซียงถิงโหว (彭鄉亭侯)
ชื่อเดิม: หู ตู่ (狐篤)

ม้าตง (เสียชีวิต 249) มีชื่อในภาษาจีนกลางว่า หม่า จง (จีน: 馬忠; พินอิน: Mǎ Zhōng) ชื่อรอง เต๋อซิ่น (จีน: 德信; พินอิน: Déxìn) เดิมมีชื่อว่า หู ตู่ (จีน: 狐篤; พินอิน: Hú Dǔ) เป็นขุนพลของรัฐจ๊กก๊กในยุคสามก๊กของจีน เล่าปี่จักรพรรดิแห่งจ๊กก๊กประทับใจและยกย่องม้าตงอย่างสูง เปรียบความสามารถของม้าตงว่าเทียบได้กับอุยก๋วนซึ่งเวลานั้นเพิ่งแปรพักตร์ไปเข้าด้วยวุยก๊ก ม้าตงได้รับความไว้วางใจและความเคารพโดยเหล่าผู้นำขุนนางราชสำนักอันได้แก่จูกัดเหลียง เจียวอ้วน และบิฮุย หลังการสวรรคตของเล่าปี่ ม้าตงรับราชการภายใต้จูกัดเหลียงในการทัพบุกลงใต้และช่วยปราบปรามกบฏ ม้าตงได้รับแต่งตั้งให้เป็นแม่ทัพพื้นที่ในภาคใต้หลังการเสียชีวิตของลิอิ๋น ใช้เวลาส่วนใหญ่ของชีวิตไปในการสร้างความสงบในภูมิภาคและปกป้องราษฎรในภาคใต้ด้วยความช่วยเหลือจากเตียวหงี ม้าตงมีชื่อเสียงว่าเป็นผู้มีจิตใจกว้างขวางและเป็นคนแปลก แต่ก็มีความเด็ดขาดในการจัดการเรื่องต่าง ๆ ด้วยเหตุนี้ชนเผ่าในภาคใต้จึงยำเกรงและเคารพม้าตง หน้าที่ของม้าตงในภาคใต้อาจเปรียบได้กับอองเป๋งในภาคเหนือและเตงจี๋ในภาคตะวันออก หลังม้าตงเสียชีวิต ชนเผ่าต่าง ๆ ต่างอาลัยและสร้างศาลอุทิศให้เป็นเกียรติแก่ม้าตง
ประวัติช่วงต้น

ม้าตงเป็นชาวอำเภอลองจิ๋ว (閬中 ล่างจง) เมืองปาเส (巴西 ปาซี) ซึ่งตั้งอยู่ในมณฑลเสฉวนในปัจจุบัน เมื่อม้าตงอยู่ในวัยเด็ก ได้รับการเลี้ยงดูอุปการะจากครอบครัวฝั่งมารดา ม้าตงจึงเดิมมีชื่อสกุลว่า "หู" (狐) และมีชื่อตัวว่า "ตู่" (篤) ภายหลังม้าตงกลับไปใช้แซ่เป็น "ม้า" (馬 หม่า) และเปลี่ยนชื่อตัวเป็น "ตง" (忠 จง) ม้าตงรับราชการเป็นเสมียนประจำเมืองในช่วงปลายราชวงศ์ฮั่น  (ค.ศ. 196-220) หลังม้าตงมีชื่อเสียงในกิจการพลเรือน ภายหลังจึงได้รับการเสนอชื่อเป็นเซี่ยวเหลียน (孝廉 "ผู้กตัญญูและซื่อตรง") และถูกส่งไปรับราชการเป็นนายอำเภอ (長 จ่าง) ของอำเภอฮั่นชาง (漢昌)
เข้าเฝ้าเล่าปี่

เมื่อเล่าปี่นำทัพยกไปทางตะวันออกเพื่อรบกับซุนกวนในปี ค.ศ. 222 แล้วพ่ายแพ้ในยุทธการที่อิเหลง  เหยียน จือ (閻芝) เจ้าเมืองปาเสส่งทหารจากทุกอำเภอ และระดมกำลังเพิ่มเติม 5,000 นายเพื่อชดเชยการสูญเสียในยุทธการ จากนั้นจึงมอบหมายให้ม้าตงคุมกองกำลังนำไปส่ง เวลานั้นเล่าปี่ถอยกลับมาที่อำเภอยฺหวีฟู่ (魚復縣 ยฺหวีฟู่เซี่ยน; ปัจจุบันคืออำเภอเฟิ่งเจี๋ย นครฉงชิ่ง) ซึ่งพระองค์เปลี่ยนชื่อเป็น "เองอั๋น" (永安 หย่งอาน; แปลว่า "สันตินิรันดร์") ระหว่างที่พระองค์ประทับอยู่ที่นั่น ม้าตงได้เข้าเฝ้าเล่าปี่ด้วยการทูลแนะนำโดยเล่าป๋าหัวหน้าสำนักราชเลขาธิการ เล่าปี่ทรงมีพระราชปฏิสันถารกับม้าตงเป็นการส่วนพระองค์ในเรื่องราชการแผ่นดิน เล่าปี่ทรงประทับใจม้าตงมากจึงพูดกับเล่าป๋าว่า:
“แม้ว่าข้าจะเสียอุยก๋วนไป แต่ข้าก็ได้หู ตู่ (ม้าตง) มาแทน บ่งบอกว่าแผ่นดินนี้ไม่ขาดผู้มีความสามารถ”
รับราชการภายใต้จูกัดเหลียง

เมื่อเล่าปี่สวรรคตในปี ค.ศ. 223 พระองค์ตั้งให้จูกัดเหลียงและลิเงียมเป็นผู้สำเร็จราชการช่วยเหลือเล่าเสี้ยน อัครมหาเสนาบดีจูกัดเหลียงเปิดสำนักของตนเองและได้ยินเรื่องที่เล่าปี่เคยชื่นชมความสามารถของม้าตง จึงแต่งตั้งให้ม้าตงเป็นแม่ทัพใต้ประตู (門下督 เหมินเซี่ยตู) จูกัดเหลียงรู้สึกประทับใจมากขึ้นต่อการปฏิบัติที่ดีของม้าตง
ในปี ค.ศ. 225 จูกัดเหลียงยกทัพบุกลงใต้เพื่อปราบกบฏยงคี จูกัดเหลียงแต่งตั้งให้ม้าตงเป็นเจ้าเมืองโคกุ้น (牂牁太守 จางเคอไท่โชฺ่ว) ซึ่งเมืองโคกุ้นนั้นเข้าร่วมในการก่อกบฏตั้งแต่จูโพเจ้าเมืองโคกุ้นเดิมแปรพักตร์ในปี ค.ศ. 223 สองปีหลังจากนั้นเมืองโคกุ้นยังคงเป็นกบฏ แต่ม้าตงก็ยกมาปราบกบฏลงได้อย่างรวดเร็วและทำให้อาณาบริเวณโดยรอบกลับมาสงบ ม้าตงในฐานะเจ้าเมืองโคกุ้นยังคงอยู่ประจำเมืองและช่วยฟื้นฟูอาณาบริเวณนั้น ม้าตงแสดงออกซึ่งความสามารถในการบรรเทาทุกข์ให้ชาวเมืองโคกุ้นและการประสานราชการของเมือง ม้าตงเป็นที่เคารพยำเกรงของผู้คนในแถบนั้นเป็นอย่างสูง
ม้าตงอยู่ที่เมืองโคกุ้นและช่วยฟื้นฟูความสงบและความเจริญรุ่งเรืองให้เมืองโคกุ้นเป็นเวลา 5 ปี แต่ในปี ค.ศ. 230 จูกัดเหลียงเรียกตัวม้าตงมาเป็นที่ปรึกษาทัพในการบุกขึ้นเหนือและช่วยเหลือหัวหน้าเลขานุการเจียวอ้วนในงานราชการระหว่างการป้องกันจ๊กก๊ก จากผลงานในราชการม้าตงจึงได้รับตำแหน่งเป็นที่ปรึกษาในสำนักปกครองกลาง
ปีถัดมา ค.ศ. 231 จูกัดเหลียงนำทัพรบกับชนเผ่าที่เขากิสาน ม้าตงเดินทางมาพบจูกัดเหลียงและช่วยเหลือในกิจการการทหาร จากนั้นจึงนำกองกำลังพร้อมด้วยขุนพลเตียวหงีและคนอื่น ๆ ในการปราบกบฏชนเผ่าเกี๋ยงในเมืองเวิ่นชาน (汶山郡 เวิ่นชานจฺวิ้น) ชนเผ่าเกี่๋ยงสร้างประตูศิลาระหว่างภูเขาและรวบรวมกองศิลาบนประตูเพื่อใช้ต้านการโจมตีของทัพจ๊กก๊ก ม้าตงจึงส่งขุนพลเตียวหงีคุมทัพหน้าเข้าโจมตี จากนั้นเตียวหงีก็็ใช้ทูตไปข่มขู่ชนเผ่าเกี๋ยงให้ยอมจำนน ชนเผ่าเกี๋ยงบางส่วนยอมจำนนส่วนที่เหลือหนีเข้าไปในหุบเขา ม้าตงและเตียวหงีตามล่าผู้หลบหนีและได้ชัยชนะอย่างเด็ดขาด
ปราบปรามชนเผ่าทางใต้

ในปี ค.ศ. 233 ชนเผ่าทางใต้ชื่อหลิว โจฺ้ว (劉胄) รวบรวมพรรคพวกจากหลายชนเผ่าและก่อบฏขึ้น การกบฏก่อการขึ่้นในหลายเมือง เตียวเอ๊กแม่ทัพภูมิภาคหนานจง (庲降都督 หลายเสียงตูตู) ไม่สามารถปราบปรามกบฏลงได้และถูกเรียกตัวกลับ แต่ก่อนที่เตียวเอ๊กจะกลับได้รวบรวมเสบียงเพื่อช่วยม้าตงและจัดเตรียมกองกำลังไว้เป็นอย่างดี ม้าตงถูกส่งมาทำหน้าที่แทนเตียวเอ๊ก ม้าตงจึงนำกองกำลังปราบกองกำลังฝ่ายกบฏได้สำเร็จ ในที่สุดก็สามารถตัดศีรษะหลิว โจฺ้วได้ จากชัยชนะครั้งนี้ม้าตงจึงทำให้ดินแดนทางใต้สงบลง ม้าตงได้รับตำแหน่งเพิ่มเติมเป็นผู้กำกับกองทหาร (監軍 เจี้ยนจฺวิน) และขุนพลสำแดงเดช (奮威將軍 เฟิ่นเวย์เจียงจฺวิน) และได้บรรดาศักดิ์เป็นปั๋วหยางถิงโหว (彭鄉亭侯)
ก่อนที่ม้าตงจะมาประจำการทางใต้และในระหว่างกบฏยงคี ในเมืองเกียมเหลง (建寧郡 เจี้ยนหนิงจฺวิ้น) กลุ่มกบฏได้สังหารเจิ้ง อ๋าง (正昂) เจ้าเมืองเกียมเหลง และล้อมจับตัวเตียวอี้ (張裔 จาง อี้) ที่เป็นเจ้าเมืองเกียมเหลงคนใหม่ได้ แต่กลุ่มกบฏไม่กล้าสังหารเตียวอี้จึงส่งไปเป็นตัวประกันของง่อก๊กแทน ด้วยเหตุนี้แม่ทัพผู้บัญชาการกองทหารจึงมักตั้งกองกำลังรักษาการณ์ห่างออกไปจากอำเภอผิงอี๋ (平夷縣 ผิงอี๋เซี่ยน) ด้วยความกลัวกลุ่มกบฏ แต่เมื่อม้าตงมาเป็นแม่ทัพที่นี่ก็ไม่ต้องการทำอย่างเดียวกัน จึงย้ายที่ว่าการไปยังอำเภอเว่ย์ (魏縣 เว่ย์เซี่ยน) เมืองหานตาน (邯鄲) ซึ่งอยู่ท่ามกลางถิ่นอาศัยของชาวฮั่นและชนเผ่าต่าง ๆ ในเวลานั้นจ๊กก๊กได้เสียเมืองอวดจุ้น (越巂郡 เยฺว่ซีจฺวิ้น) ให้กับชนเผ่าไปนานแล้ว ม้าตงทำศึกเพื่อชิงเมืองอวดจุ้นคืนโดยนำกองกำลังพร้อมด้วยเตียวหงีขุนพลทัพหน้ายกไปรบชนเผ่าต่าง ๆ ได้รับชัยชนะ และสามารถชิงเมืองอวดจุ้นคืนมาได้ จากผลงานนี้ม้าตงจึงได้เลื่อนขั้นเป็นขุนพลสงบภาคใต้ (安南將軍 อันหนานเจียงจฺวิน) และได้เลื่อนบรรดาศักดิ์เป็นเผิงเซียงถิงโหว (彭鄉亭侯)
ชีวิตช่วงปลาย

ในปี ค.ศ. 242 ภูมิภาคหนานจงกลับมาสงบอีกครั้ง ม้าตงถูกเรียกตัวกลับไปยังราชสำนักที่นครเซงโต๋ เวลานั้นเจียวอ้วนต้องการเปลี่ยนเส้นทางในการโจมตีวุยก๊ก แต่ขุนนางส่วนใหญ่ไม่เห็นด้วยกับความคิดนี้เพราะเกรงว่าหากทัพที่ยกไปเกิดปัญหาขึ้นจะล่าถอยไม่ได้ ม้าตงจึงได้รับเลือกให้เป็นผู้ถือพระราชโองการเดินทางไปยังเมืองฮันต๋งเพื่อพบเจียวอ้วนและช่วยเหลือเจียวอ้วนในการดูแลป้องกันจากการบุกของวุยก๊ก เจียวอ้วนยังได้เลื่อนขั้นม้าตงให้เป็นมหาขุนพลพิทักษ์ภาคใต้ (鎮南大將軍 เจิ้นหนานต้าเจียงจฺวิน)
สองปีต่อมาในฤดูใบไม้ผลิ ค.ศ. 244 ทัพใหญ่ของวุยก๊กใต้การบัญชาการของโจซองเข้าโจมตีเมืองฮันต๋งในยุทธการที่ซิงชื่อ อองเป๋งบัญชาการกองกำลังป้องกันในเบื้องต้น ส่วนมหาขุนพลบิฮุยต้องการนำทัพเสริมไปทางเหนือ เวลานั้นม้าตงได้รับมอบหมายให้ดูแลราชการในนครเซงโต๋ ม้าตงปฏิบัติหน้าที่แทนบิฮุยระหว่างที่ไม่อยู่ได้เป็นอย่างดี เมื่อบิฮุยกลับมาได้ส่งม้าตงกลับไปป้องกันทางใต้จากการจู่โจมของชนเผ่าพื้นเมือง
ม้าตงอยู่ประจำที่ภาคใต้และรักษาดินแดนให้สงบต่อไปอีก 5 ปี ม้าตงเสียชีวิตในปี ค.ศ. 249 ทุกผู้คนในภูมิภาคหนานจงทั้งชาวฮั่นและชนเผ่าต่าง ๆ ต่างโศกเศร้าต่อการเสียชีวิตของม้าตงอย่างมาก
ครอบครัว

ม้าตงมีบุตรชาย 3 คน ได้แก่ หม่า ซิว (馬脩), หม่า ฮุย (馬恢) และหม่า หรง (馬融) หม่า ซิวสืบทอดตำแหน่งและบรรดาศักดิ์ของม้าตง ส่วนหม่า ฮุยมีบุตรชายชื่อหม่า อี้ (馬義) ซึ่งรับราชการเป็นเจ้าเมืองเกียมเหลง (建寧 เจี้ยนหนิง) ในยุคราชวงศ์จิ้น
คำวิจารณ์

ตันซิ่วผู้เขียนชีวประวัติม้าตงในสามก๊กจี่ (ซานกั๋วจื้อ) วิจารณ์ม้าตงไว้ว่า "ม้าตงเป็นผู้อ่อนโยนแต่ก็เด็ดเดี่ยว... ร่วมกับอุยก๋วน ลิอิ๋น ลิคี อองเป๋ง เตียวหงี ด้วยความสามารถของพวกเขาเหล่านี้จึงมีชื่อเสียงไปทั่วแผ่นดินและได้โอกาสให้เหลือสิ่งตกทอดไว้"
ม้าตงเป็นผู้ใจกว้างและมีเมตตาต่อผู้คน แต่ก็เป็นคนแปลกและชอบแกล้งคนอื่นเล่นแล้วหัวเราะชอบใจ แต่เมื่อโกรธก็ไม่ยอมแสดงออกให้เห็น เมื่อม้าตงจัดการงานราชการทั้งด้านการพลเรือนและการทหารก็มีความเด็ดขาดและจะใช้ทั้งพระเดชและพระคุณ ดังนั้นชนเผ่าต่าง ๆ จึงยำเกรงและเคารพรักม้าตง เมื่อม้าตงเสียชีวิต ทุกผู้คนมาร่วมงานศพและร้องไห้ให้ม้าตงอย่างสุดซึ้ง พวกเขาสร้างศาลเพื่อเป็นอนุสรณ์ให้กับม้าตง
ฉาง ฉฺวีระบุในหฺวาหยางกั๋วจื้อว่าเมื่อม้าตงมาปกครองภาคใต้ ได้แสดงความเมตตาต่อผู้ห่างไกลและความกรุณาต่อผู้ชิดใกล้ แสดงความห่วงใยและเอื้อเฟื้ออย่างสูงต่อทุกผู้คน ด้วยความดีนี้ม้าตงจึงได้ตำแหน่งสูงสุดเป็นมหาขุนพลพิทักษ์ภาคใต้ ตำแหน่งที่ไม่เคยมีผู้ปกครองดินแดนทางใต้คนใดเคยได้รับมาก่อน หลังจากม้าตงเสียชีวิต ผู้คนในภาคใต้ต่างสร้างศาลเพื่อเป็นเกียรติแก่ม้าตงและสักการะบวงสรวงแก่ม้าตงในยามที่เกิดความยากลำบากขึ้น
จาง เปี่ยว (張表) เป็นบัณฑิตผู้มีชื่อเสียงจากความละเอียดลออยิ่งกว่าม้าตง ม้าตงนั้นเป็นแม่ทัพภูมิภาคที่มีชื่อเสียงที่สุดในดินแดนภาคใต้ของจ๊กก๊ก แม้ว่าอาจจะเป็นรองลิอิ๋นและฮั่ว อี้ (霍弋)  เงียมอู (閻宇 เหยียน ยฺหวี่) ชื่อรอง เหวินผิง (文平) แสดงออกซึ่งความสามารถในการทำผลงาน มีความพิถีพิถันและขยันหมั่นเพียรในงานราชการ จาง เปี่ยวและเงียมอูรับผิดชอบในการปกครองบริหารภาคใต้หลังการเสียชีวิตของม้าตง แต่อิทธิพลและความดีความชอบของทั้งคู่ไม่อาจเทียบได้กับม้าตง
จาง เปี่ยวเป็นชาวเมืองจ๊ก (蜀郡 สู่จฺวิ้น) และได้รับเลือกให้ปกครองบริหารภาคใต้ถัดจากม้าตง จาง เปี่ยวสืิบทอดตำแหน่งของม้าตงในฐานะขุนพลสงบภาคใต้ หยาง ซี (楊羲) ชาวเมืองเฉียนเว่ย์ (犍為郡) มาร่วมช่วยจาง เปี่ยวในการบริหารราชการ และได้รับการแต่งตั้งให้มีตำแหน่งรองจากจาง เปี่ยว
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
ฉาง ฉฺวี (ป. ศตวรรษที่ 4). พงศาวดารหฺวาหยาง (หฺวาหยางกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี (จักรพรรดินีจิ้งไอ)  เตียวซี (จักรพรรดินีองค์ที่ 2) 
องค์ชายและเชื้อพระวงศ์:  เล่าขำ  เล่ายอย  เล่าเอ๋ง  เล่าลี 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ขุนนางฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ เฉียว  เจาจิ๋ว  เฉิน จือ  ตังควด  ตั๋งโห  ตันจิ๋น  ตันซิ่ว  เตาเขง  เตียวติด  เตียวเปา  โตบี  เบงกอง  บิสี  ม้าเลี้ยง  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หยาง ซี่  หลี เหมี่ยว  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ขุนนางฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  จองอี้  เจียวปิน  เฉิน เต้า  จูกัดเจี๋ยม  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีสำคัญ:  กำฮูหยิน  บิฮูหยิน  อุ๋ยซี  แฮหัวฮูหยิน 
บุคคลสำคัญอื่น ๆ:  เบ้งเฮ็ก  สะโมโข
มหาปวารณา

Buddhist devotees flying lanterns during Pravarana Purnima in Bandarban, Bangladesh. Copyright: www.dipsaikat.com
วันมหาปวารณา เป็นวันสำคัญในพุทธศาสนา ตรงกับวันสุดท้ายของการอยู่จำพรรษา 3 เดือน คือ วันขึ้น 15 ค่ำ เดือน 11 พระพุทธเจ้าทรงอนุญาตให้พระภิกษุทำการปวารณา คือ ยอมให้ว่ากล่าวตักเตือนซึ่งกันและกัน หมายถึงยอมมอบตนให้สงฆ์กล่าวตักเตือน ในข้อบกพร่องที่ภิกษุทั้งหลายได้เห็นได้ยิน หรือมีข้อสงสัย ด้วยจิตเมตตา เพื่อจักได้สำรวมระวังปรับปรุงแก้ไขตนเอง เพื่อความเจริญของพระธรรมวินัยและความผาสุกในการอยู่ร่วมกัน
วันที่พระสงฆ์ทำมหาปวารณานี้ เรียก "ตามที่เข้าใจกันทั่วไป" ว่า วันออกพรรษา
ความเป็นมาของวันมหาปวารณา

ครั้งหนึ่ง มีภิกษุที่จำพรรษาในแคว้นโกศล ตั้งกติกาว่า จะไม่พูดกัน แต่ใช้วิธีบอกใบ้ หรือใช้มือแทนคำพูด  เมื่อออกพรรษาแล้วไปเฝ้าพระพุทธเจ้า พระองค์ตรัสถาม ทรงติเตียน และทรงอนุญาตการปวารณา คือ การอนุญาตให้ภิกษุอื่นว่ากล่าวตักเตือนกันได้ ภิกษุจำพรรษาแล้ว ย่อมปวารณากันด้วยเหตุ 3 ประการคือ
โดยได้เห็น
โดยได้ยิน ได้ฟัง
โดยสงสัย
วิธีปวารณา

ภิกษุเถระพึงห่มผ้าอุตราสงค์เฉวียงบ่า นั่งกระโหย่งประคองอัญชลีแล้วกล่าวปวารณา 3 ครั้งณาสูตร พระพุทธเจ้าทรงปวารณาแก่หมู่สงฆ์
คราวหนึ่งในพระวิหารบุพพาราม กรุงสาวัตถี พระพุทธเจ้าประทับอยู่กับภิกษุสงฆ์ 500 รูป ล้วนเป็นพระอรหันต์ในวันอุโบสถขึ้น 15 ค่ำเพื่อจะทรงทำปวารณา พระผู้มีพระภาคเจ้าตรัสแก่เหล่าภิกษุนั้นว่า จะติเตียนการกระทำทางกาย ทางวาจาของพระองค์บ้างหรือไม่ พระสารีบุตรตอบปฏิเสธเพราะพระองค์ยังทางที่ยังไม่เกิดให้เกิดขึ้น จากนั้นพระสารีบุตรก็กล่าวปวารณาให้พระพุทธเจ้าติเตียนท่าน พระผู้มีพระภาคเจ้ากล่าวปฏิเสธ เพราะพระสารีบุตรเป็นบัณฑิต เป็นผู้มีปัญญามาก พระสารีบุตรทูลถามอีกว่า พระองค์จะไม่กล่าวติเตียนการกระทำทางกาย ทางวาจา ของเหล่าภิกษุบ้างหรือ พระองค์กล่าวปฏิเสธ เพราะเหล่าภิกษุได้บรรลุวิชชา 3 อภิญญา 6 ได้อุภโตภาควิมุตติ และได้ปัญญาวิมุติเป็นพระอรหันต์
เหตุที่ทำให้เป็นคนว่ายากและว่าง่าย

เป็นผู้มักโกรธ มีความโกรธครอบงำแล้ว
เป็นผู้มักโกรธ ผูกโกรธ
เป็นผู้มักโกรธ มักระแวง
เป็นผู้มักโกรธ เปอนุมานสูตร ธรรมที่ทำให้เป็นผู้ว่ายาก 16 ประการ
เป็นผู้มีความปรารถนาลามก
เป็น ล่งวาจาใกล้ต่อความโกรธ
เมื่อก์ฟ้อง ไม่พอใจตอบในความประพฤติ
เมื่อภิกษุผู้เป็นโจทก์ฟ้อง กลับปรักปรำโจทก์
ภิกษุเป็นผู้ลบหลู่ ตีเสมอ
ภิกษุเป็นผู้ริษยา ตระหนี่
ภิกษุเป็นผู้โอ้อวด เจ้ามายา
ภิกษุเป็นผู้กระด้าง ดูหมิ่นผู้อื่น
ภิกษุเป็นผู้ถือแต่ความเห็นของตน ถือรั้นถอนได้ยาก
ดูเพิ่ม

วันออกพรรษา
คณะวิทยาศาสตร์และเทคโนโลยี มหาวิทยาลัยราชภัฏมหาสารคาม

| --- | --- |
Faculty of Science and Technology, Rajabhat Maha Sarakham University

ชื่อย่อ: วท. / SCI
คติพจน์: พร้อมทำงาน จิตบริการ สมานสามัคคี  มีความรับผิดชอบ
สถาปนา: 14 กุมภาพันธ์ พ.ศ. 2518 (49 ปี)
คณบดี: ผศ.ดร.เนตรชนก จันทร์สว่าง
ที่อยู่: คณะวิทยาศาสตร์และเทคโนโลยี เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม
สี:   สีเหลือง
มาสคอต: อะตอม
เว็บไซต์: http://sci.rmu.ac.th/sci2/2017/
คณะวิทยาศาสตร์และเทคโนโลยี มหาวิทยาลัยราชภัฏมหาสารคาม (อังกฤษ : Faculty of Science and Technology, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2518 ในฐานะคณะวิชาวิทยาศาสตร์ วิทยาลัยครูมหาสารคาม ปัจจุบัน คณะวิทยาศาสตร์และเทคโนโลยี มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย
ประวัติ

คณะวิชาวิทยาศาสตร์ วิทยาลัยครูมหาสารคาม จัดตั้งขึ้นตามพระราชบัญญัติวิทยาลัยครู พ.ศ. 2518 มีฐานะเป็นหน่วยงานระดับคณะวิชา จัดการเรียนการสอนด้านวิทยาศษสตร์และเทคโนโลยีโดยมีหัวหน้าคณะวิชาวิทยาศาสตร์คนแรก คือ ผู้ช่วยศาสตราจารย์อุดม กุลสิงห์ จัดการเรียนการสอนประกอบด้วย 9 ภาควิชา คือ
ฟิสิกส์และวิทยาศาสตร์ทั่วไป
เคมี
ชีววิทยา
คณิตศาสตร์และสถิติ
เกษตรศาสตร์
สุขศึกษา
คหกรรมศาสตร์
พลศึกษา
หัตถศึกษาและอุตสาหกรรมศิลป์
ต่อมาในปี พ.ศ. 2527  คณะวิชาวิทยาศาสตร์ ได้เปลี่ยนชื่อเป็น คณะวิทยาศาสตร์และเทคโนโลยี และย้ายภาควิชาพลศึกษาและนันทนาการไปสังกัดคณะวิชาครุศาสตร์ และมีภาควิชาคอมพิวเตอร์ศึกษาเกิดขึ้นใหม่
ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า “คนของพระราชา” ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้คณะวิทยาศาสตร์และเทคโนโลยี วิทยาลัยครูมหาสารคาม แปรสภาพเป็น “คณะวิทยาศาสตร์และเทคโนโลยี สถาบันราชภัฏมหาสารคาม” ซึ่งมุ่งเน้นการผลิตนักวิทยาศาสตร์และนักวิจัย ต่อมา คณะวิทยาศาสตร์และเทคโนโลยีได้เข้าร่วมผลิตบัณฑิต สาขาเคมีและวิทยาการคอมพิวเตอร์  ให้กับสถาบันส่งเสริมการสอนวิทยาศาสตร์และเทคโนโลยีตามโครงการส่งเสริมการผลิตครูผู้มีความสามารถพิเศษทางวิทยาศาสตร์และคณิตศาสตร์ (สควค.) และได้เพิ่มการผลิตบัณฑิตอีก 1 สาขาวิชาคือ สาขาฟิสิกส์
ต่อมา พระบาทสมเด็จพระเจ้าอยู่หัว ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะวิทยาศาสตร์และเทคโนโลยี สถาบันราชภัฏมหาสารคาม ก็ได้ยกฐานะเป็น “คณะวิทยาศาสตร์และเทคโนโลยี มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน
หลักสูตร

| หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยราชภัฏมหาสารคาม> ระดับปริญญาบัณฑิต | หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยราชภัฏมหาสารคาม> ระดับปริญญามหาบัณฑิต | หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยราชภัฏมหาสารคาม> ระดับปริญญาดุษฎีบัณฑิต | หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยราชภัฏมหาสารคาม>  |
| --- | --- | --- | --- |
|  หลักสูตรวิทยาศาสตรบัณฑิต (วท.บ.) กลุ่มโปรแกรมวิชาคอมพิวเตอร์ สาขาวิทยาการคอมพิวเตอร์  สาขาวิชาเคมี  สาขาวิชาฟิสิกส์และฟิสิกส์ประยุกต์  สาขาวิชาชีววิทยา  สาขาคณิตศาสตร์  สาขาวิชาเทคโนโลยีชีวภาพ  สาขาวิชาสถิติศาสตร์ประยุกต์  สาขาวิชาวิทยาศาสตร์สิ่งแวดล้อม  สาขาวิชาสาธารณสุขชุมชน หลักสูตรเทคโนโลยีบัณฑิต (ทล.บ.) กลุ่มโปรแกรมวิชาคอมพิวเตอร์ สาขาเทคโนโลยีคอมพิวเตอร์ (ต่อเนื่อง) |  หลักสูตรวิทยาศาสตรมหาบัณฑิต (วท.ม.) สาขาวิชาชีววิทยาศึกษา  สาขาวิขาเคมีศึกษา |  หลักสูตรปรัชญาดุษฎีบัณฑิต (ปร.ด.)  สาขาวิชาเคมีศึกษา |  |
แหล่งข้อมูลอื่น

เว็บไซต์อย่างเป็นทางการ เก็บถาวร 2021-06-14 ที่ เวย์แบ็กแมชชีน
| ด ค กมหาวิทยาลัยราชภัฏมหาสารคาม |
| --- | --- | --- |
| สัญลักษณ์ | พระราชลัญจกร · วันราชภัฏ |  |
| คณะ | ครุศาสตร์ · วิทยาศาสตร์และเทคโนโลยี · วิทยาการจัดการ · มนุษยศาสตร์และสังคมศาสตร์ · เทคโนโลยีการเกษตร · เทคโนโลยีสารสนเทศ · นิติศาสตร์ · รัฐศาสตร์และรัฐประศาสนศาสตร์ · วิศวกรรมศาสตร์ |  |
| วิทยาลัย | บัณฑิตวิทยาลัย |  |
| โรงเรียน | โรงเรียนสาธิตมหาวิทยาลัยราชภัฏมหาสารคาม |  |
| กิจกรรม | งานกีฬาประเพณีสานสัมพันธ์นิติศาสตร์มรม.-มมส |  |
หมวดหมู่ • โครงการ • สถานีย่อย
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
พระพุทธนิรโรคันตรายชัยวัตน์จตุรทิศ

พระพุทธนิรโรคันตรายชัยวัฒน์จตุรทิศ องค์จำลอง ขนาดหน้าตัก 5 นิ้ว
พระพุทธนิรโรคันตรายชัยวัฒน์จตุรทิศ หรือ "พระพุทธรูปสี่มุมเมือง" ซึ่งมีอยู่ 4 องค์ ถูกจัดสร้างขึ้นตามความเชื่อและโบราณประเพณีของบ้านเมืองที่สืบทอดกันมาตั้งแต่ครั้งสมัยกรุงศรีอยุธยา ที่จะต้องมีสิ่งศักดิ์สิทธิ์ปกป้องขอบขัณฑสีมาทั้งสี่ทิศ โดยการสร้างพระพุทธนิรโรคันตรายชัยวัฒน์จตุรทิศนั้นเป็นการสร้างพระพุทธรูปแบบ "จตุรพุทธปราการ" กล่าวคือเป็นการนำเอาวัดหรือพระพุทธรูปเป็นปราการทั้งสี่ด้าน เพื่อปกป้องภยันตรายจากอริราชศัตรู ปัดเป่าสิ่งชั่วร้าย เสริมสร้างดวงชะตาแก่บ้านเมืองและคุ้มครองพสกนิกรทั้งมวลให้อยู่อย่างร่มเย็นเป็นสุข